Nigdë chùdzy jô nie béł na taczich wanogach czësto sóm dłëżi jak dwa tidzenie i bòjôł jem sã, czë to strzimiã. Je to w kùńcu wiãcy jak dwa miesące sómny rézë. Gôdôł jem przedtim z jedną białką, jakô jacha 40 dni, i òna mie rzekła, że ani dnia dłëżi bë ju nie strzima. Jô miôł strach, że téż bãdã miôł problem, ale mijałë dni, a ten psychiczny krizys nie przëchòdzył. Kòl 40. dnia jem mëslôł, że mòże terô bãdze gòrzi, ale tak sã nie stało.